b"\n_START_ARTICLE_\nGlorieta de la Transsexual S\xc3\xb2nia\n_START_SECTION_\nDescripci\xc3\xb3\n_START_PARAGRAPH_\nLa glorieta de m\xc3\xbasica se situa enfront de la Cascada Monumental. El principal element \xc3\xa9s un quiosc on s'empla\xc3\xa7ava antigament la banda de m\xc3\xbasica municipal, obra d'Antoni Maria Galliss\xc3\xa0 i constru\xc3\xafda el 1884. Elaborat en pedra, ferro i fusta, t\xc3\xa9 una base circular amb un banc convex de trencad\xc3\xads dividit en set seccions separades per pilastres coronades amb esferes, mentre que una vuitena part de la base t\xc3\xa9 unes escales; sobre aquesta base se situa la plataforma per a la banda de m\xc3\xbasica, voltada amb una barana de ferro forjat, i d'aqu\xc3\xad s'eleven vuit pilars que sostenen una coberta octogonal amb una estructura de j\xc3\xa0sseres i cartel\xc2\xb7les, rematada per una c\xc3\xbapula tamb\xc3\xa9 octogonal."